钦定古今图书集成/明伦汇编/闺媛典/第095卷 > 皇清一 > 彭泽永妻王氏
## 钦定古今图书集成/明伦汇编/闺媛典/第095卷 > 皇清一 > 彭泽永妻王氏

按《开封府志》：“王氏，彭泽永妻。年十六，夫亡，号泣三日，自缢，遇救未得死，送葬，投圹中，亲戚掖之归，形毁骨立。其姑日夜相守，死志不遂。姑病，防弛又缢，姑知而怒曰：‘娶妇本以事我，子殁而遂弃我乎’？氏不得已而止。及姑死，葬讫，乃告其父母曰：‘吾事毕矣’。不食七日而死。”